Մոսկվայի ֆիզիկատեխնիկական ինստիտուտի (ՄՖՏԻ) ասպիրանտ Տիգրան Շահվերդյանը մասնակցում է Լուսնի` տիեզերական ապարատներով հետազոտման ծրագրերին: Ռուսաստանի գիտությունների ակադեմիայի Տիեզերական հետազոտությունների ինստիտուտը, որտեղ Տիգրանն աշխատում է իր թեկնածուական թեզի վրա, այժմ զբաղվում է լուսնի հետազոտման համար ստեղծվող տիեզերական երկու ապարատների` «Լունա-Ռեսուրս»-ի և «Լունա-Գլոբ»-ի համար գիտական սարքերի ստեղծման աշխատանքներով: Դրանց իջեցումը նպատակ ունի հետազոտելու ռեգոլիտը` լուսնի վրայի «հողը», և նախատեսվում է կատարվել համապատասխանաբար 2013 և 2014 թթ.-ին: